recursal/SuperWikiNEXT-32B huggingface dataset:
**சுசுமா இராணா** (*Sushma Rana*) என்பவர் இந்தியத் துப்பாக்கி சுடுதல் வீரர் ஆவார். இவர் 2006 பொதுநலவாய விளையாட்டுப் போட்டிகளில் தங்கப் பதக்கம் வென்றார். இப்போட்டியில் சுசுமா 1140 புள்ளிகளைப் பெற்றார். இவரது கூட்டாளியாக சரோஜா குமாரி ஜுது செயல்பட்டார். இவர் 25 மீட்டர் துப்பாக்கி சுடுதல் போட்டிகளில் பங்கேற்று வருகிறார். 2002-2003 ஆண்டு காலகட்டத்தில் 25 மீட்டர் துப்பாக்கி சுடும் போட்டியில் தேசிய சாதனை படைத்துள்ளார்.  இவர் தனது மூத்த சகோதரரும், துப்பாக்கி சுடும் வீரருமான ஜஸ்பால் ராணாவினால் விளையாட்டில் ஈடுபடத் தூண்டப்பட்டார்.

சுசுமா மத்திய பாதுகாப்பு அமைச்சர் ராஜ்நாத் சிங்கின் மருமகள் ஆவார்.

வாழ்க்கை
--------

சுசுமா பழைய பாஜக உறுப்பினரான நாராயண் சிங் இராணாவின் மகளாகப் பிறந்தார். இவருக்கு இரண்டு சகோதரர்கள் உள்ளனர். இவர்களில் ஜஸ்பால் ராணா, அர்ஜுனா விருது மற்றும் பத்மஸ்ரீ விருதுகளைப் பெற்றுள்ளார். சுசுமா உத்தரப்பிரதேச சட்டமன்ற உறுப்பினரும் இந்திய பாதுகாப்புத் துறை அமைச்சர் ராஜ்நாத் சிங்கின் மகனுமான பங்கஜ் சிங்கினை மணந்துள்ளார். இவருக்கு இரண்டு குழந்தைகள் உள்ளனர்.

குறிப்பு
--------

* "*சுஷ்மா ராணா தேசிய அடையாளத்தை மீண்டும் எழுதுகிறார்* "- rediff.com கட்டுரை 16 திசம்பர் 2003 தேதியிட்டது.
* "*சுஷ்மா ராணா தங்கம் வென்றார்* "- rediff.com கட்டுரை 3 திசம்பர் 2005 தேதியிட்டது

மேற்கோள்கள்
-----------

1. 1 2  "Our youth icons rock". *Hindustan Times* (ஆங்கிலம்). 2006-03-31. 2019-11-22 அன்று பார்க்கப்பட்டது.
2. ↑  Son Jaspal Rana to campaign for Congress as dad gets BJP ticket
3. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
4. ↑  Shukla, Ankita (17 November 2018). "राजनाथ सिंह जीवनी, इतिहास, जाति, शिक्षा, परिवार, पत्नी, माता, पिता !!". *Oye Hero*. 25 July 2020 அன்று பார்க்கப்பட்டது.
ரியாத் பிராந்தியத்தின் கவர்னரேட்டுகள்
**ரியாத் பிராந்தியம்** (*Riyadh Province*, அரபு மொழி: منطقة الرياض‎ *Manṭiqat ar-Riyāḍ* ) அதிகாரப்பூர்வமாக **ரியாத் மாகாணத்தின் எமிரேட்** என்றும் அழைக்கப்படும் **ரியாத் மாகாணம்** என்பது சவூதி அரேபியாவின் ஒரு பிராந்தியம் ஆகும். இது நாட்டின் மையத்தில் அமைந்துள்ளது. இதன் பரப்பளவு 404,240 கி.மீ² ஆகும். 2017 ஆம் ஆண்டில் இது 8,216,284 மக்கள்தொகையுடன் இருந்தது.  இது பரப்பளவு மற்றும் மக்கள் தொகை ஆகியவற்றின் அடிப்படையில், முறையே கிழக்கு மாகாணம் மற்றும் மக்கா மாகாணத்துக்கு அடுத்து, இரண்டாவது பெரிய பிராந்தியமாகும். மாகாணத்தின் தலைநகரான கவர்னரேட்டாக ரியாத் கவர்னரேட் உள்ளது. இது பிராந்திய இராச்சியத்தின் தலைநகரான ரியாத்தின் பெயரைக்கொண்டுள்ளது. இது பிராந்தியத்திலும் இராச்சியத்திலும் அதிக மக்கள் தொகை கொண்ட நகரமாக உள்ளது. இப்பிராந்தியத்தின் மக்கள் தொகையில் மூன்றில் இரண்டு பங்கிற்கும் சற்று குறைவாகன மக்கள் ரியத் நகரத்திற்குள் வசிக்கிறனர்.

இப்பிராந்தியத்தில் உள்ள பிற நகரங்களாக அல் காட், சுல்பி மற்றும் மஜ்மா ஆகியவை உள்ளன. பிராந்தியத்தின் ஏறத்தாழ பாதி பகுதி பாலைவனமாகும். மேலும் இது ராஜ்யத்தின் பிற பிராந்தியங்களை மட்டுமே எல்லையாகக் கொண்டுள்ளது; இதற்கு சர்வதேச எல்லைகள் இல்லை. இப்பிராந்தியத்தின் எல்லைகளாக, வடக்கிலிருந்து கடிகார சுற்றில், கிழக்கு மாகாணம், நஜ்ரான் பிராந்தியம், 'ஆசிர் பிராந்தியம், மக்கா பிராந்தியம், மதீனா பிராந்தியம், அல்-காசிம் பிராந்தியம் போன்றவை உள்ளன. இது இராச்சியத்தின் கடற்கரை இல்லாத 7 பிராந்தியங்களில் ஒன்றாகும்.

மக்கள் தொகை
-----------

1992 முதல் மக்கள் தொகை வளர்ச்சி:

மக்கள்தொகை வளர்ச்சி| ஆண்டு | ம.தொ. | ஆ. ±% |
| --- | --- | --- |
| 1992 | 38,34,986 | —     |
| 2004 | 54,58,273 | +2.99% |
| 2010 | 67,92,776 | +3.71% |
| 2018 | 84,46,866 | +2.76% |
| source: |

உட்பிரிவுகள்
------------

ரியாத் நகராட்சியைத் தவிர, இப்பகுதி 19 கவர்னரேட்டுகள் (முஹாபாசாத்) மற்றும் 1 துணை கவர்னரேட்டுகளாக (மார்கஸ்) பிரிக்கப்பட்டுள்ளது:

* லயலா
* 'அஃபிஃப்
* அல்-துவாத்மி
* அல்-காட்
* அல்-குவேய்யா
* அல்-ஹரீக்
* அல்-சாய்
* அல் மஜ்மா
* அல்-முசாஹ்மியா
* அல்-சுலாயில்
* த்ருமா
* திர்ய்யா
* ஹாட் பனி தமீம்
* ஹுரைமிலா
* ரிமா
* ஷாக்ரா
* தாடிக்
* வாடி அட்-தவாசீர்
* சுல்பி சிட்டி
* ரியாத் நகராட்சியுடன் நேரடியாக இணைக்கப்பட்டுள்ள மராட்டின் துணை கவர்னரேட் (*markaz*) .
* யாப்ரின்

குறிப்புகள்
-----------

1. ↑  "Population Characteristics surveys" (PDF). *General Authority for Statistics*. 2017.
2. ↑  Saudi Arabia: Regions and Cities
**சுசூக்கி** அல்லது **சுசூக்கி தானுந்து நிறுவனம்** என்பது சப்பானைச் சேர்ந்த ஒரு பன்னாட்டுத் தானுந்து நிறுவனமாகும். இந்நிறுவனம் நான்கு சக்கர, இரு சக்கர வண்டிகளை உற்பத்தி செய்கிறது. அது மட்டுமன்றி படகுகளுக்கான மோட்டார்களையும் சக்கர நாற்காலிகளையும் உற்பத்தி செய்கிறது. 2014-ஆம் ஆண்டுக் கணக்கின் படி சுசூக்கி நிறுவனம் மோட்டார் வாகன உற்பத்தி எண்ணிக்கை அடிப்படையில் உலகின் ஒன்பதாவது பெரிய நிறுவனம் ஆகும். 23 நாடுகளில் 35 தொழிற்சாலைகளைக் கொண்டுள்ள இந்நிறுவனத்தில் மொத்தம் 45,000-க்கும் மேற்பட்டோர் பணி புரிகின்றனர். உள்நாட்டு நான்கு சக்கர வாகன விற்பனையிலும் இரு சக்கர வாகன விற்பனையிலும் இது சப்பானின் மூன்றாவது பெரிய நிறுவனமாக விளங்குகிறது. இந்நிறுவனத்தின் தற்போதைய தலைவர் ஒசாமு சுசூக்கி ஆவார்.

உலகின் குறிப்பிடத்தக்க தானுந்து நிறுவனங்களுள் ஒன்றான இது சப்பானிலும் இந்தியாவிலும் முன்னணியில் உள்ளது எனினும் உலகின் முக்கியமான சந்தையான ஐக்கிய அமெரிக்காவில் இதன் விற்பனை மந்தமாக இருந்ததன் காரணமாக 2012 முதல் அங்கு விற்பனை நிறுத்தப்பட்டு விட்டது.

வரலாறு
------

1955 சுசூலைட்டு
மிச்சியோ சுசூக்கி
1909-ஆம் ஆண்டு மிச்சியோ சுசூக்கி என்பவரால் சுசூக்கி தறி நிறுவனமாக இது தொடங்கப்பட்டது. 1929-இல் மிச்சியோ சுசூக்கி ஒரு புதிய வகைத் தறியினைக் கண்டுபிடித்தார். இத்தறியானது வெளிநாடுகளுக்கும் ஏற்றுமதி செய்யப்பட்டது. 1937-இல் இந்நிறுவனம் சிறிய வகை நான்கு சக்கர தானுந்துத் தயாரிப்பில் ஈடுபட்டது. 1652 முதல் இரு சக்கர தானுந்துகளையும் உற்பத்தி செய்து வருகிறது.

### காலக்கோடு

* 1909 - மிச்சியோ சுசூக்கியால் சுசூக்கி தறித் தொழில் தொடங்கப்படுகிறது.
* 1920 - நிறுவனமாகப் பதிவு செய்யப்படுகிறது.
* 1937 - சிறிய வகைக் கார்கள் உற்பத்தி
* 1947 - தலைமையிடம் தற்போதைய முகவரிக்கு மாற்றம்
* 1954 - நிறுவனத்தின் பெயர் மாற்றம் - சுசூக்கி மோட்டார் நிறுவனம்
* 1958 - S - வணிகச் சின்னமாக ஏற்பு
* 1982 - இந்திய அரசுடன் இணைந்து மாருதி என்னும பெயரில் இந்தியாவில் தானுந்து உற்பத்தி துவக்கம்
* 2000 - நிறுவனம் 80 ஆண்டுகளை நிறைவு செய்கிறது.
* 2002 - ஒட்டு மொத்தமாக உலகம் முழுவதும் 3 கோடி தானுந்துகள் விற்பனை
* 2009 - சுசூக்கி என்ற வணிகப் பெயர் துவங்கி 100 ஆண்டுகள் நிறைவு.

துணை நிறுவனங்கள்
----------------

### மாருதி சுசூக்கி இந்தியா லிமிட்டெடு

இந்தியாவில் மாருதி சுவிப்ட்டு வண்டி ஒன்று
இந்திய அரசும் சுசூக்கி நிறவனமும் இணைந்து மாருதி உத்யோக் லிமிட்டெடு என்னும் பெயரில் தானுந்துகளை உற்பத்தி செய்தன. இந்தியாவில் நான்கு சக்கர வாகன உற்பத்தியில் இந்நிறுவனமே முதலிடத்தில் உள்ளது. இதன் தொழிற்சாலை முதலில் அரியானா மாநிலத்தில் தொடங்கப்பட்டது. பின்னர் குசராத்து மாநிலத்திலும் ஒரு தொழிற்சாலை தொடங்கியது.

தானுந்துகள்
-----------

சுசூக்கி நிறுவனம் தற்போது கீழுள்ள வகை தானுந்துகளை விற்பனை செய்து வருகிறது.

* ஆல்ட்டோ
* செலெரியோ
* சியாசு
* சிம்னி
* சுவிப்ட்டு
* டிசையர்
* லாப்பின்
* சோலியோ
* இக்னிசு
* பலீனோ
* விட்டாரா
* எர்ட்டிகா
* லான்டி

மேலும் பார்க்க
--------------

* மாருதி சுசூக்கி

மேற்கோள்கள்
-----------


1. 1 2  "Reference for FY2012" (PDF). Suzuki Motor Corporation. 9 May 2013. 21 August 2013 அன்று பார்க்கப்பட்டது.
2. 1 2 3  "Financial Results for FY2012" (PDF). Suzuki Motor Corporation. 9 May 2013. 21 August 2013 அன்று பார்க்கப்பட்டது.
**மெசொபொத்தேமியக் கலை** என்பது மிகப் பழைய காலத்திலேயே இயூபிரிட்டீசு, டைகிரிசு ஆகிய ஆறுகளின் அருகில் செழித்திருந்த மெசொபொத்தேமிய நாகரிகக் காலத்தைச் சேர்ந்த கலையைக் குறிக்கும். கிமு 10 ஆவது ஆயிரவாண்டுக் காலத்தில், வேட்டையாடுதல், உணவுசேகரித்தல் நிலையில் வாழ்ந்த சமூகத்தினர் தொடக்கம், வெண்கலக் காலத்தில் செழித்தோங்கிய சுமேரிய, அக்காடிய, பபிலோனிய நாகரிகத்தினர் வரை உருவாக்கிய கலைப்பொருட்கள் தொடர்பான சான்றுகள் இப்பகுதிகளில் நிகழ்த்தப்பட்ட தொல்லியல் ஆய்வுகள் மூலம் கிடைத்துள்ளன. அவற்றை அடுத்து இரும்புக் காலத்தில் செழித்திருந்த புது-அசிரிய, புது-பபிலோனியப் பேரரசுகளின் காலத்திலும் கலைகள் செழித்து வளர்ந்தமைக்கான சான்றுகள் உள்ளன. உலக நாகரிகத்தின் தொட்டில் எனப் பரவலாகக் கருதப்படும் மெசொப்பொத்தேமியா உலகுக்கு எழுத்து முறையை வழங்கியது உட்படப் பண்பாட்டு வளர்ச்சியில் குறிப்பிடத்தக்க பங்களிப்பைச் செய்துள்ளது.

மெசொப்பொத்தேமியக் கலைக்கான எடுத்துக்காட்டுகள்* சமாரா என்னும் இடத்தில் கிடைத்த பெண்ணொருத்தியின் சிற்றுரு, கிமு 6000.சமாரா என்னும் இடத்தில் கிடைத்த பெண்ணொருத்தியின் சிற்றுரு, கிமு 6000.
* "ஊர்" என்னும் பண்டைய நகரத்தில் கிடைத்த போர்க் காட்சியைக் காட்டும் பலகை. கிமு. 2600."ஊர்" என்னும் பண்டைய நகரத்தில் கிடைத்த போர்க் காட்சியைக் காட்டும் பலகை. கிமு. 2600.
* வல்லூற்றுக் கம்பம் எனப்படும் நினைவுச் சின்னம் ஒன்றின் உடைபகுதிகள். மூன்றாம் வசம்சத் தொடக்க காலம், கிமு 2600–2350.வல்லூற்றுக் கம்பம் எனப்படும் நினைவுச் சின்னம் ஒன்றின் உடைபகுதிகள். மூன்றாம் வசம்சத் தொடக்க காலம், கிமு 2600–2350.
* புது-அசிரியக் காலத்துத் தந்த வேலைப்பாடு. மனிதனொருவனின் கழுத்தில் சிங்கம் கடிப்பதைக் காட்டும் வேலைப்பாடு. கிமு 9–7வது நூற்றாண்டுகள்.புது-அசிரியக் காலத்துத் தந்த வேலைப்பாடு. மனிதனொருவனின் கழுத்தில் சிங்கம் கடிப்பதைக் காட்டும் வேலைப்பாடு. கிமு 9–7வது நூற்றாண்டுகள்.

இவற்றையும் பார்க்கவும்
----------------------

* கலை வரலாறு
**மஞ்சனிகார தயாரா** (Manjinikkara\_Dayra) (மலையாளம்: മഞ്ഞനിക്കര ദയറ) என்பது சிரியாக் ஆர்த்தடாக்ஸ் தேவாலாயத்தின் மடாலயம் ஆகும். இது இந்தியாவின் தென் கேரளத்தின், பத்தனம்திட்டா மாவட்டம், ஓமல்லூர் அருகே, மஞ்சனிகாரத்தில் உள்ள மலையின் உச்சியில் அமைந்துள்ளது. இந்த மடாலயம் மலங்கரா தேவாலயத்தின் தலைவரின் பிரதிநிதியான மோர் யூலியோஸ் எலியாஸ் கோரோவால் நிறுவப்பட்டது.

வரலாறு
------

1932 பெப்ரவரி 11 அன்று, காஷிஷோ குரியகோஸ் எலவினமன்னிலின் அழைப்பின் பேரில், உயர்படி முதல்வர் மூன்றாம் இக்னேஷியஸ் எலியாஸ் கல்லிசேரியிலிருந்து மஞ்சினிகாரா மோர் ஸ்டீபனோஸ் தேவாலயத்திற்கு வந்தார். மஞ்சினிகாராவுக்கு வந்ததும், உயர்படி முதல்வர், "இந்த இடம் எங்களுக்கு மிகுந்த ஆறுதலளிக்கிறது; நாங்கள் இங்கு நிரந்தரமாக இருக்க விரும்புகிறோம்" என்றார். பிப்ரவரி 13 அன்று அவர் இறந்தார். 

உயர்படி முதல்வரின் அடக்கத்தல இடம் குறித்து வெவ்வேறு கருத்துக்கள் எழுந்தன மங்களாராவில் உள்ள தேவாலயம் இதற்கு முன் இதுபோன்ற சிக்கலை எதிர்கொண்டதில்லை. [] மோர் ஸ்டீபனோஸ் தேவாலயத்தின் வடக்கே ஒரு நிலப்பரப்பில் அவரது உடலை அடக்கம் செய்ய முடிவு செய்யப்பட்டது. பிப்ரவரி 14 அன்று, உயர்படி முதல்வரின் இறுதிச் சடங்குகள் அங்கு நடைபெற்றன. 

மோர் இக்னேஷியோஸ் டேரோ தேவாலயம் தேவாலயத் தலைவரின் பிரதிநிதியான மோர் யூலியோஸ் எலியாஸ் கோரோவால் உயர்படி முதல்வரின் கல்லறைக்கு மேல் கட்டப்பட்டது. உயர்படி முதல்வரின் நினைவகம் சிரியாக் ஆர்த்தடாக்ஸ் தேவாலயத்தால் பாதுகாக்கப்படுகிறது. பின்னாளில் இந்த இடம் வழிபாட்டுக்குரிய இடமாக ஆனது. ஆண்டுதோறும் மலங்காராவில், பிப்ரவரி 13, ஆண்டு ஓர்ம பெருநாள் திருவிழா இங்கு பிரபலம். உலகம் முழுவதிலுமிருந்து ஆயிரக்கணக்கான யாத்ரீகர்கள் காலால் கல்லறையை தரிசிக்கின்றனர். 

 திருவிழா மற்றும் பாத யாத்திரை 
[== குறிப்புகள் ==

1. ↑  "Manjinikkara Dayara Church - a Famous Christian Pilgrimage Centre at Omallur, Pathanamthitta - Kerala Tourism". *www.keralatourism.org*.
2. ↑  "Manjanikkara church fete begins". 5 February 2018. .
3. ↑  "News18.com: CNN-News18 Breaking News India, Latest News, Current News Headlines". *News18*.

வெளி இணைப்புகள்
---------------
**சிற்றிங்கணுடையான்** (இயற்பெயர் : *கோயில்மயிலை*) என்பவர் சுந்தர சோழன், ஆதித்த கரிகாலன், உத்தம சோழன் போன்றோர் காலத்தில் சோழர் அரசில் அதிகாரியாக இருந்தவர் ஆவார். இவர் அக்காலத்தின் ஈங்கா நாட்டின் சிற்றிங்கண் என்ற ஊரைச் சேர்ந்தவர். இதனால் இவரது ஊரின் பெயராலேயே *சிற்றிங்கணுடையான்* என்று அழைக்கபட்டார். இவருக்கு *பராந்தகமூவேந்த வேளான்* என்ற பட்டம் சூட்டபட்டடு இருந்தது. இவர் திருவிடைமருதூர் கோயிலில் ஸ்ரீகாரியம் ஆராய்கின்ற அதிகாரியாக இருந்தார்.

பணிகள்
------

ஸ்ரீகாரியம் ஆராய்கின்ற அதிகாரியான சிற்றிங்கணுடையான் திருவிடைமருதூர் நகரத்தாருடன் கலந்து ஆலோசித்து, அவ்வூரின் ஆடல்வல்லானான *சித்தி மறைக் காடானான திருவெள்ளறைச் சாக்கை* என்ற கலைஞனைக் கொண்டு தைப்பூச நாளிலும், தீர்த்தமாடின பிற்றைநாள் தொடங்கி மூன்று நாட்களும், வைகாசித் திருவாதிரையின் பின் பிற்றை நாள் தொடங்சி மூன்று நாட்களும் ஆக ஏழு தடவை திருவிடைமருதூரில் உள்ள இறைவன் திருமுன் (சன்னிதி) ஆரியக்கூத்து (புராண இதிகாசக் கதைகளைத் தழுவிவரும் கூத்து) ஆடுவதற்குப் பதினாறு கலம் நெல் கொடுப்பதற்காக ஒரு வேலி நிலத்தை ஒதுக்கினர்கள். 

கும்பகோணம் நாகேஸ்வரர் கோயில் அக்காலத்தில் குடந்தைக் கீழ்க்கோட்டம் என அழைக்கப்ட்டது. திருக்குடந்தை ஊர் சபையினரிடம் இருந்து நிலத்தை விலைக்கு வாங்கிய சிற்றிங்கணுடையான், அந்த நிலவருவாய் கொண்டு, வேதம் வல்ல அபூர்விகள் (தல யாத்திசை செய்யும் பிராமணர்கள்) இருபதுபேருக்கும், ஐந்து சிவயோகிகளுக்கும் அக்காலத்தில் குடந்தைக் கீழ்க்கோட்டம் என அழைக்கப்ட்ட கும்பகோணம் நாகேஸ்வரர் கோயிலில் அன்னம்பாலிக்க ஏற்பாடு செய்தார். இவர் இதுபோன்ற பல்வேறு அறக் கொடைகளை செய்துள்ளதாக கல்வெட்டுகள் வழியாக அறியப்படுகின்றார்.

குறிப்புகள்
-----------

1. ↑  வேங்கடராமையா, சோழர் கால அரசியல் தலைவர்கள் நூல், பக்கம் 21-30, பதிப்பு பிப்ரவரி, 1977 கட்டுரை, சிற்றிங்கணுடையான்
**இயந்திர மொழிபெயர்ப்பு** அல்லது **பொறிவழி மொழிபெயர்ப்பு** (*Machine translation*) என்பது கணினி அல்லது ஓர் இயந்திரத்தால் (பொறியால்) மாந்தர்களின் இயல்மொழி ஒன்றில் இருந்து மற்றொரு இயல்மொழிக்குத் தானியங்கியாய் மொழிபெயர்ப்பது.

இன்று பெரும்பாலும் கணினிவழியாகத் தக்க மென்கலத்தைப் (மென்பொருளைப்) பயன்படுத்தி எழுத்துவடிவில் உள்ள உரையையோ, பேச்சையோ ஒருமொழியில் இருந்து மற்றொரு மொழிக்கு மொழிபெயர்ப்பது ஆகும்.

இது தொன்பழங்காலத்தில் இருந்து வரும் பொதுவான மொழிபெயர்ப்புக் கலையின் ஒரு கூறாகவும், தற்கால கணிப்பீட்டு மொழியியலில் (computational linguistics) ஒரு முக்கிய உள்துறையாகவும் இருக்கும் ஒரு துறை. கணினியின் துணையால் மாந்தர்களும் சேர்ந்து உருவாக்கும் கூட்டு மொழிபெயர்ப்பு ஆகிய இயந்திரத்துணையோடு செய்யும் மாந்த மொழிபெயர்ப்பு (machine-aided human translation, MAHT) என்பது போன்ற துறைகளில் இருந்து சற்று வேறுபட்ட துறை.

ஒரு மொழியில் கூறப்படும் ஒவ்வொரு சொல்லுக்கும், இன்னொரு மொழியில் அதே பொருள் சுட்டும் சொற்களை ஈடாக இடுவதால் மட்டும் மொழிபெயர்ப்பு நிறைவு தருவதாக அமைவதில்லை. ஒரு மொழியிலே பல சொற்கள் சேர்ந்து அதில் முழுப்பொருள் தரும் ஒரு சொற்றொடராகும் முறையானது மற்றொரு மொழியில் வேறு அடுக்கில் அல்லது வரன்முறையில் வந்து ஈடான சொற்றொடராகும். எளிய எடுத்துக்காட்டாக, ஆங்கிலத்தில் "She saw Murugan in the shop." என்னும் சொற்றொடர், தமிழில் "அவள் முருகனைக் கடையில் கண்டாள்" என்று மொழிபெயர்க்கப்படும் போது, தமிழில் வினைச்சொல்லாகிய (வினைமுற்று) "*கண்டாள்*" என்பது *கடைசியாக* வருவதும், ஆங்கிலத்தில் *saw* என்னும் வினைச்சொல் இரண்டாவதாக வருவதையும் பார்க்கலாம். தமிழில் "*முருகனை*" என்று இரண்டாம் வேற்றுமையாகிய *ஐ* என்பதைச் சேர்த்தும், "in the shop" என்பது தமிழில் மாற்றப்பெறும்பொழுது, "*கடையில்*" என்று தமிழின் ஏழாம் வேற்றுமையாகிய "இல்" என்பதைக் "கடை" என்பதோடு சேர்த்தும் மொழி பெயர்க்க வேண்டும். இவ்வாறான மாற்றங்களைத் தானியங்கியாய் இடத்திற்கு ஏற்றவாறு பொருள் மாறுபடாமல் ஓர் இயந்திரத்தால் அல்லது கணினியால் செய்வது இயந்திர மொழிபெயர்ப்பாகும்.

வரலாறு
------

ஓர் இயந்திரத்தைப் பயன்படுத்தி மொழிப்யர்ப்புச் செய்யலாம் என்னும் கருத்து, முதன் முதல் 17ஆம் நூற்றாண்டைச் சேர்ந்த பிரான்சிய அறிவியலாளர் இரெனே இடேக்கார்ட்டு அவர்களால் 1629 இல் முன் வைக்கப்பட்டது. நவம்பர் 20, 1629 இல் டேக்கார்ட் பியர் மெர்சென் (Pierre Mersenne) என்பாருக்கு எழுதிய மடலில் *பொதுமொழி* (univeral language) என்னும் கருத்தை முன் வைத்தார்; அதன்படி எல்லா மொழிகளிலும் ஒரு சொற்கருத்தைக் கூறும் சொற்களைப் பொதுமொழியில் ஒரு குறியீடு (தனியான எண் போன்ற ஒன்றைத்) தந்து, அதனையே எல்லா மொழிகளிலும் இட்டு, இயந்திரத்தைக் கொண்டு சொல்லுக்குச் சொல் மொழி பெயர்க்கலாம் என்னும் கருத்து நிலவியது. இதனைப் பயன்படுத்தி 1661 இல் பெக்கர் (Becher) என்பார் 10,000 இலத்தீன் சொற்கள், சொற்கூறுகளுக்குக் குறியீடுகள் தந்து அகராதியையே உருவாக்கினார். ஆனால் கிரேக்கம் , எபிரேயம், இடாய்ச்சு போன்ற மொழிகளுக்கும் தரவில்லை. சொற்றொடர் சிக்கல்கள் பற்றியவற்றையும் எதிர்கொள்ளவில்லை. இது போல சான் வில்க்கின்சும் (John Wilkins)(1668) வேறு பலரும் இந்தப் பொதுமொழிக் கருத்து பற்றி கருத்துகள் முன்வைத்துள்ளனர். சூலை 22, 1933 இல் அருமேனியப் பின்புலம் உள்ள பிரான்சிய பொறியியலாளர் சியார்ச்செசு ஆர்ட்ஃசுரூனி (Georges Artsrouni) என்பாருக்கு மொழிபெயர்ப்பி இயந்திரம் ஒன்றிற்கு புத்தாக்க உரிமம் (patent) வழங்கப்பட்டது.

மேற்கோள்களும் அடிக்குறிப்புகளும்
--------------------------------

1. 1 2  Hutchins (1986). *Machine Translation:Past, Present, Future*. John Wiley & Sons. பன்னாட்டுத் தரப்புத்தக எண்:0-85312-788-3.
**வளையத்தூர் வளவநாதீசுவரர் கோயில்** என்பது வேலூர் மாவட்டம் ஆற்காடு அருகே வளையத்தூரில் அமைந்துள்ள சிவாலயமாகும். இந்த சிவாலயத்தின் மூலவர் வளவநாதீசுவரர் என்றும், அம்பாள் பெரியநாயகி என்றும் அழைக்கப்படுகின்றனர்.

இத்தலத்தில் மூலவர் சதுர் பீடத்தில் இடதுபுறத்தில் சிறிது சாய்ந்தவாறு உள்ளார். அதனால் இவரை நவாம்ச மூர்த்தி என்கின்றனர். மூலவர் சன்னதிக்கு வாசல் இல்லை. கல்ஜன்னல் வைக்கப்பட்டுள்ளது.

அம்பாள் பெரியநாயகி நெற்றிக் கண்ணோடு உள்ளார். இவரது நான்கு கைகளிலும் உள்ள சுண்டுவிரல்களில் மோதிரம் உள்ளது. அம்பாள் சிவபெருமானுக்குரிய சின்முத்திரையை காட்டியவாறு உள்ளார். அம்பாளை சிவனாக கருதி சிவராத்திரியில் பூசை செய்கின்றார்கள்.

விழாக்கள்
---------

* கார்த்திகையில் லட்ச தீபம் ஏற்றப்படுகிறது.
* சிவராத்திரியில் அம்பிகையை சிவனாக நினைத்து வழிபாடு செய்யப்படுகிறது.

சிறப்பு
-------

* அம்பிகையே இங்கு சிவனாக கருதப்படுகிறார்
* சப்த கன்னியர்கள் வாகனங்களுடன் உள்ளார்.

சன்னதிகள்
---------

மூலவர் சந்நதி முன்பில் நின்படி இருக்கும் படி விநாயகர், வள்ளி தெய்வானை உடனுறை சண்முகர் உள்ளார்.

ஆதாரங்கள்
---------

1. ↑  ஆன்மீகம் இதழ் 1-15 மார்ச் 2016 மோதிரம் அணிந்த சிவன் கட்டுரை
மூளையின் வெண்ட்ரிகிள்கள், உப சிலந்தி வலையுருப் பிரதேசம் மற்றும் தண்டுவட மையக் குழியினுள்ளும் நிரம்பியுள்ள நிறமற்ற, தெளிவான திரவம் **மூளைத் தண்டுவடத் திரவம்** (**Cerebro-spinal fluid**) அல்லது **மூளைய முண்ணாண் பாய்பொருள்** ஆகும். மூளையின் வெண்ட்ரிகிள்களில் (மூளைய அறைகள்) உள்ள தோலுருப் பின்னல் (choroid plexus) சுரப்புக் கலங்களான எப்பண்டைமல் கலங்களால் மூளைத் தண்டுவடத் திரவத்தைச் சுரக்கப்படுகின்றது. சராசரியாக,ஒரு மனிதனில் உள்ள இத்திரவத்தின் அளவு 150 மில்லி லிட்டர். ஒரு நாளில்,550 மில்லி லிட்டர்த் திரவம் சுரக்கப்படுகிறது.இத்திரவத்தின் பணிகளானவை: தலை அசையும் பொழுது, அல்லது மத்திய நரம்பு மண்டலம் அதிர்ச்சிக்குள்ளாகும் போது இத்திரவம் அதிர்வு தாங்கியாகச் செயல்படுகிறது. மத்திய நரம்பு மண்டலத்தின் பாதுகாப்பு உறையாகவும், மூளையின் மிதவை இயல்பையும் சரிசெய்கிறது. மூளை மற்றும் தண்டுவடத்திற்கு தேவையான ஹார்மோன்களையும்,உணவுப் பொருட்களையும் இது சேமித்து வைக்கிறது.இது இயக்கத் தாங்கி (Mechanical Buffer) ஆக இயங்குகிறது. மத்திய நரம்பு மண்டலத்தின் உள்ளும் புறமும் அமைந்து இயக்க அழுத்தத்தைச் சரி செய்கிறது. மண்டையோட்டுக் குழியின் உள்ளழுத்தம் இத்திரவத்தை வெளியேற்றுகிறது. இவ்வழுத்தம் குறையும் போது இத்திரவம் வெளிச்செல்வது நிறுத்திக் கொள்ளப்படுகிறது.

உற்பத்தியும் கூறுகளும்
----------------------

மைய நரம்புத் தொகுதிக்குள் நிணநீர்த் தொகுதி இருப்பதில்லை. அத்தொகுதியின் பாய்பொருளான நிணநீரைப் போன்ற தொழிலையும் கட்டமைப்பையும் மூளைய முண்ணான் பாய்பொருள் கொண்டுள்ளது. அது குருதிக்கும் மூளைக்கலங்களுக்கும் இடையில் போசணைக் கூறுகளுக்கும், ஒக்சிசனுக்கும், நீருக்கும் ஒரு கடத்தும் பாதையாகவும் உள்ளது. இது குருதி முதலுருவிலிருந்து உருவாக்கப்படுகின்றது. இது தொடர்ச்சியாகச் சுரக்கப்பட்டும் மீளுறிஞ்சப்பட்டும் உள்ளதால் எப்போதும் புத்துருவத்துடன் பேணப்படுகின்றது. எனினும் மூளைய முண்ணான் பாய்பொருளில் புரத உள்ளடக்கம் பெருமளவு குறைவாகும். உடல் உள்ள நிலைக்கேற்ப இதன் அமுக்கம் மாறுபடும். படுத்திருக்கும் போது 8-15 mmHg அமுக்கமும், நிமிர்ந்து இருக்கும் போது 16-24 mmHg அமுக்கமாகவும் இருக்கும். 

மூளைய முண்ணான் பாய்பொருளினதும் (CSF) குருதி முதலுருக் கூறுகளினதும் செறிவுகளின் ஒப்பீடு | கூறு | CSF | முதலுரு |
| --- | --- | --- |
| நீர் (%) | 99 | 93 |
| புரதம் (mg/dL) | 35 | 7000 |
| குளுக்கோசு (mg/dL) | 60 | 90 |
| பிராசரண அமுக்கம் (mOsm/L) | 295 | 295 |
| சோடியம் (mEq/L) | 138 | 138 |
| பொட்டாசியம் (mEq/L) | 2.8 | 4.5 |
| கல்சியம் (mEq/L) | 2.1 | 4.8 |
| மக்னீசியம் (mEq/L) | 0.3 | 1.7 |
| குளோரைட் (mEq/L) | 119 | 102 |
| pH | 7.33 | 7.41 |

தொழில்கள்
---------

1. *மிதவை:* மனித மூளை கிட்டத்தட்ட 1400 கிராம் நிறையுடையது. ஆனால் மூளைய முண்ணாண் பாய்பொருளின் அடர்த்தி மூளையின் அடர்த்திக்குக் கிட்டத்தட்ட சமனாக உள்ளதால் மூளையின் அடிப்பாகம் வெறும் 25 கிராம் நிறையையே அனுபவிக்கும். இதனால் கீழுள்ள குருதிக் கலன்கள் நசுக்கப்படாது குருதி விநியோகம் பேணப்பட முடிகின்றது.
2. **பாதுகாப்பு:** சிறிய அதிர்வுகள், மோதல்கள் ஏற்படும் போது அதிர்ச்சி உறிஞ்சியாகத் தொழிற்பட்டு மூளையைப் பாதுகாக்கும்.
3. *இரசாயன ஓர்சீர்த்திடநிலை'*: நரம்புக் கலங்களால் உருவாக்கப்படும் அனுசேபக் கழிவுகளை வெளியேற்றுவதில் முக்கிய பங்களிப்பு வகிக்கின்றது.
4. *குருதித் தட்டுப்பாட்டை நிவர்த்திக்கும்':* மூளையில் குருதி விநியோகம் குறையும் போது, மூளைய முண்ணாண் பாய்பொருள் தன் அமுக்கத்தைக் குறைத்து குருதி விநியோகம் சீரடைவதை உறுதி செய்யும்.

மேற்கோள்கள்
-----------

1. ↑  Kandel (1985). *Principles of Neuroscience*. .
**இயக்கியற்ற அணுக்கருப் பாதுகாப்பு**  (Passive nuclear safety) என்பது அணுக்கரு உலைகளில் எவ்வித இயக்குனரின் செயல்களையோ மின்னணு சாதன பின்னூட்டையோ சார்ந்திராது நெருக்கடிக் காலங்களில் (பொதுவாக குளிர்விக் குறைவினால் அல்லது குளிர்வி பாய்மம் குறைவினால் சூடு கூடுதலாகும்போது) தானே பாதுகாப்பாக இயக்கத்தை நிறுத்திக் கொள்கின்ற ஓர் பாதுகாப்பு அமைப்பாகும். இத்தகைய அணுஉலைகளில், பயன்படுத்தப்படும் பொருட்களின் தேர்வில் அவற்றின்தன்மையால் இயற்பியல் விதிகளின்படி நெருக்கடிக் காலங்களில் அணுக்கரு வினையை ஊக்குவிக்காது மட்டுப்படுத்துபவையாக பொறியியல் வடிவமைப்பின்போது கவனம் செலுத்தப்படுகிறது. மாறாக முந்தைய அணுஉலை வடிவமைப்புகளில், பொதுவான விளைவாக, சூடு கூடுதலாகும்போது அணுக்கரு வினையும் விரைவுபடுத்தப்படுமாதலால் அணுஉலைச் சேதத்தை தவிர்க்க இயக்கும் மனிதரின் இடையீடு அல்லது மின்னியல் பின்னூட்டு மூலமான இடையீடு தேவையாக இருந்தது.

சொல்லாட்சி
----------

ஒரு அணுஉலையை 'இயக்கியற்ற பாதுகாப்புடையது' என்று விவரிப்பது அங்கு பின்பற்றக்கூடிய பாதுகாப்பு யுக்தியைக் குறிப்பதாக அமையுமே தவிர எந்தளவிற்கு பாதுகாப்பானது என்பதை அல்ல. இயக்கியற்ற பாதுகாப்பை பின்பற்றும் அணுஉலை பாதுகாப்பானதா அல்லவா என்பது பாதுகாப்புக் குறித்தான மதிப்பீடு அளவைகளைப் பொறுத்ததாகும். இருப்பினும் நவீன அணுஉலைகள் இயக்கியற்ற பாதுகாப்பைக் கூட்டுவனவாகவும் இயக்கியற்ற மற்றும் இயக்கத்தில் உள்ள பாதுகாப்பு முறைமைகளை பின்பற்றி முந்தைய நிறுவல்களைவிட பாதுகாப்பானதாகவும் உள்ளன.

இயக்கியற்ற பாதுகாப்பு என்பது பயன்படுத்தப்படும் கூறுகளுக்கானவையே தவிர எக்காரணம் கொண்டும் முழுமையான பாதுகாப்பு நல்குவனவாகக் கருதப்படல்கூடாது. எனவே பன்னாட்டு அணுசக்தி முகமையகம் "இயக்கியற்ற பாதுகாப்பு" பொருட்களை, அவை எவற்றை பயன்படுத்துவதில்லை என்பதைப் பொறுத்து, கீழ்கண்டவாறு தரப்படுத்தியுள்ளது[1]:

1. நகரும் இயக்க பாய்மம் தேவை இல்லை
2. நகரும் இயந்திர பாகம் தேவை இல்லை
3. 'நுண்ணறிவான' சமிக்ஞை உள்ளீடு தேவை இல்லை
4. வெளி மின்னாற்றல் உள்ளீடு அல்லது விசை தேவை இல்லை

மேற்கோள்கள்
-----------

1. ↑   *Safety related terms for advanced nuclear plants*. Vienna, Austria: பன்னாட்டு அணுசக்தி முகமையகம். செப்டம்பர் 1991. பக். 1–20. IAEA-TECDOC-626. பன்னாட்டுத் தர தொடர் எண்:1011-4289. .

வெளியிணைப்புகள்
---------------

* Stanford
**மூளைத் திசு நலிவு**  (Cerebral atrophy) மூளையை பாதிக்கக்கூடிய நோய்களில் உள்ள ஓர் பொதுவான குணமாகும். திசுக்களின் இழப்பே திசு நலிவு எனப்படுகிறது. இந்நோயில் மூளையிலுள்ள நரம்பணுக்களின் இழப்பும் அவற்றிற்கிடையேயான தொடர்புகளும் பாதிக்கப்படுகின்றன. இது முழுப்பகுதியையும் தாக்கி மூளையின் அளவு சுருங்கியிருக்கலாம்; அல்லது ஓர் குறிப்பிட்ட பகுதியை மட்டும் தாக்கி அப்பகுதி கட்டுப்படுத்தும் மூளையின் செயற்திறனை மட்டும் குறைக்கலாம். முன்மூளையின் இரு அரைக்கோளங்கும் பாதிப்படைந்தால் தன்னிச்சையான செயல்களை ஆற்றும் திறனும் தன்னுணர்வுள்ள எண்ணங்களும் குறைபடலாம்.

அறிகுறிகள்
----------

மூளைத்திசு நலிவு நோய் ஏற்படுத்தும் தொடர்புடைய நோய்கள் **முதுமை மறதி**, **வலிப்புத்தாக்கம்** மற்றும் மொழியாற்றலைக் குறைக்கும் **அபேசியா** எனப்படும் பேச்சுக்குறை நோய்கள். முதுமை மறதியில் ஞாபக சக்தி குறைவதுடன், சமூக,பணியிட செயல்பாடுகளைக் குறைக்குமளவிலான அறிவுத்திறன் குன்றல் மிகுதியாகக் காணலாம். நினைவுகள்,ஒருமுகப்படுத்தல், நுண்கருத்து, கற்கும் திறன், காட்சி-இடைவெளி உணர்வுகள், திட்டமிடல்,ஒருங்கிணைத்தல் மற்றும் வரிசைப்படுத்துதல் போன்ற தலைமைப்பண்புகள் போன்றவையும் குறைபடலாம்.

வலிப்புத்தாக்கம் பல்வகைகளில் வெளிப்படுகின்றன;ஒருமுகமை இல்லாதிருத்தல், வினோதமான திரும்ப திரும்ப செய்யும் அசைவுகள், தன்னுணர்வில்லாதிருத்தல் மற்றும் தசை வலிப்புகள் இவற்றில் சில வெளிப்பாடுகளாகும். 

அபேசியா என்று மொழியை புரிந்து கொள்ளும் மற்றும் பேசக்கூடிய திறனை பாதிக்கின்ற நோய்கள் குறிப்பிடப்படுகின்றன. உள்வாங்கு அபேசியாவில் புரிதல் குறைபடுகிறது. வெளியீட்டு அபேசியாவின் குணங்களாக சொற்களின் வழமையில்லாத பயன்பாடு, பகுதியான சொற்றொடர்கள், இணைக்கப்படாத வரிகள், முடிக்காத வரிகள் என்பன அடங்கும்.
இயக்க நரம்பணுக்கள் (ஆங்கிலம்: **Motor neuron**) மூளை மற்றும் தண்டுவடத்தில் காணப்படும் நரம்பணுக்களின் ஒரு வகையாகும். இவைகள் மூளை மற்றும் தண்டுவடம் பெற்ற உணர்வுகளுக்கு ஏற்றவாறு கட்டளைகளை வெளிக்காவும் நரம்பு மூலம் உடலின் பல பகுதிகளுக்கு அனுப்புகிறது.

**நுண்ணோக்கியின் மூலம் இயக்க நரம்பணு**
இயக்க நரம்பணுக்கள் பெரு மூளையின் இயக்கு புறணி, முள்ளந்தண்டு வடம் மற்றும் மூளைத்தண்டு பகுதிகளில் அமைந்துள்ளது. இயக்க நரம்பணு வெளிக்காவும் நரம்புகள் மூலம் கட்டளைகளை கடத்துகிறது. வெளிக்காவும் நரம்பு (ஆங்கிலம்: **Efferent nerve fiber**) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் **இயக்க நரம்பணு**க்களுக்குக் (ஆங்கிலம்: **Motor neurons**) கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.

**உட்காவும், வெளிக்காவும் நரம்புகளைக் காட்டும் படம்**

வகைகள்
------

இயக்க நரம்பணு இரு வகையாக பிரிக்கப்படுகிறது அவைகள் முறையே **மேல் இயக்க நரம்பணு**, **கீழ் இயக்க நரம்பணு** ஆகும். 

### மேல் இயக்க நரம்பணு

பெரு மூளையின் புறணியில் உள்ள இயக்க நரம்பணுக்களே மேல் இயக்க நரம்பணுக்கள் ஆகும். இவைகளின் நரம்பிழை இடை நரம்புகள் மூலமாகவோ அல்லது நேரடியாகவோ முள்ளந்தண்டு வடத்தில் உள்ள கீழ் இயக்க நரம்பணுக்களுடன் இணைக்கப்படுகிறது.

### கீழ் இயக்க நரம்பணு

முள்ளந்தண்டு வடத்தில் உள்ள கீழ் இயக்க நரம்பணுக்கள் நரம்பிழைகள் மூலம்
ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும். 
கீழ் இயக்க நரம்பணு **ஆல்பா, பீட்டா, காமா** என மூன்று வகையாக பிரிக்கப்படுகிறது.

மேற்கோள்கள்
-----------

1. 1 2 3  Pocock, Gillian; Richards, Christopher D. (2006). *Human physiology : the basis of medicine* (3rd ). Oxford: Oxford University Press. பக். 151–153. பன்னாட்டுத் தரப்புத்தக எண்:978-0-19-856878-0. .
2. 1 2  Russell, Peter (2013). *Biology - Exploring the Diversity of Life*. Toronto: Nelson Education. பக். 946. பன்னாட்டுத் தரப்புத்தக எண்:978-0-17-665133-6.
3. ↑  Mader S. S. (2000): Human biology. McGraw-Hill, New York, ISBN 0-07-290584-0; ISBN 0-07-117940-2.
4. ↑  Hall J. E. Guyton A. C. (2006): Textbook of medical physiology, 11th edition. Elsevier Saunders, St. Louis, Mo, ISBN 0-7216-0240-1.
5. ↑  Warrell D. A. Cox T. M. Firth J. D. (2010): The Oxford Textbook of Medicine பரணிடப்பட்டது 2012-03-21 at the வந்தவழி இயந்திரம் (5th ed.). Oxford University Press
**சுஜாதா சாகு** (Sujata Sahu) ஒரு இந்தியச் சமூகத் தொழில்முனைவோர் ஆவார். ஆசிரியராக பணிபுரிந்த இவர், லடாக்கிலுள்ள தொலைதூர கிராமங்களில் பள்ளி நிலைமைகளை மேம்படுத்துவதற்காக "17000 அடி அறக்கட்டளை" என்ற தொண்டு நிறுவனத்தை அமைத்தார். இந்த அரசு சார்பற்ற அமைப்பு பள்ளிகளுக்கு புத்தகங்கள் மற்றும் விளையாட்டு மைதானங்களை வழங்கியும், தன்னார்வ ஆசிரியர்களை ஏற்பாடும் செய்துள்ளது. இவரது இந்தப் பணியை அங்கீகரிக்கும் விதமாக 2015இல் நாரி சக்தி விருது வழங்கப்பட்டது.

தொழில்
------

இவர் குருகிராம் செல்வதற்கு முன்பு ஒன்பது ஆண்டுகள் அமெரிக்காவில் பணியாற்றினார். புதுதில்லியிலுள்ள ஸ்ரீ ராம் பள்ளியில் ஆசிரியராகவும் இருந்தார். அங்கு கணிதம் மற்றும் கணினி அறிவியல் கற்பித்தார். சூன் 2010 இல், இவர் லடாக்கில் ஒரு தனி மலையேற்றத்திற்குச் செல்லும்போது சுவாசப் பிரச்சனைய எதிர்கொண்டார். அங்குள்ள நிலைமைகளைக் கண்ட இவர், உள்ளூர் பள்ளி குழந்தைகளுக்கு மேம்பட்ட வசதிகளை வழங்க அரசு சார்பற்ற அமைப்பு ஒன்றை (என்ஜிஓ) அமைக்க முடிவு செய்தார்.

17000 அடி உயர அறக்கட்டளை
------------------------

2011 இல், சாகு தனது கணவர் சந்தீப் சாகு மற்றும் தாவா ஜோரா ஆகியோருடன் 17000 அடி உயரத்தில் ஒரு அறக்கட்டளையை அமைத்தார். கடல் மட்டத்திலிருந்து 17,000 அடி உயரத்தை எட்டிய ஒரு மலையேற்றத்திற்கு இவர்கள் தொண்டு நிறுவனத்திற்கு 17,000 அடி அறக்கட்டளை எனப் பெயரிட்டனர். தன்னார்வலர்களால் நடத்தப்பட்ட ஒரு ஆய்வை மேற்கொண்ட இவர்கள் லடாக் முழுவதும் 600 பள்ளிகளை அடையாளம் கண்டனர். இந்த அறக்கட்டளை 140 பள்ளிகளுக்கு விளையாட்டு மைதானங்களை வழங்கியுள்ளது. 230 பள்ளிகளுக்கு நூலகங்களை நன்கொடையாக வழங்கியுள்ளது. இந்து, ஆங்கிலம் மற்றும் உருது மொழிகளில் புத்தகங்களையும் வழங்கியுள்ளது. லடாக்கி மொழியான போடியில் எந்த புத்தகங்களும் இல்லாததால், 2015ஆம் ஆண்டில் அறக்கட்டளை மொழிபெயர்ப்புகளுக்கு நிதியளித்து 21,000 கதைப்புத்தகங்களை வழங்கியது. 2013ஆம் ஆண்டில், அறக்கட்டளை தன்னார்வத் திட்டத்தை அறிமுகப்படுத்தியது. இதில் தன்னார்வ ஆசிரியர்கள் பள்ளிகளுடன் பொருந்தி பணிபுறிகிறார்கள். தன்னார்வலர்கள் ஒருவர் ஆண்டுக்கு ஒரு பள்ளியில் மட்டுமே பணிபுரிவார்

விருது
------

தனது சமூக தொழில்முனைவுக்காக இவர் 2015 நாரி சக்தி விருதைப் பெற்றார்.  2019 ஆம் ஆண்டில், நிதி ஆயோக்கால் இந்தியாவை மாற்றும் பெண்கள் எனக் கௌரவிக்கப்பட்டார்.

மேற்கோள்கள்
-----------

1. 1 2 3 4  Chakrabarty, Roshni (21 December 2018). "This Iron Lady's haunting Ladakh trek is helping her transform govt schools at 17000 ft" (in en). *India Today*. .
2. 1 2 3  Joshi, Komal (24 July 2020). "Making Education and Technology Reach the Remote Villages of Ladakh". *The Stories Of Change*. 10 January 2021 அன்று பார்க்கப்பட்டது.
3. 1 2  Pais, Nichola. "Sujata Sahu: Transforming lives of thousands of children in remote Ladakh" (in en). *Scoo News*. .
4. ↑  Burman, Partho (8 November 2014). "A teacher treks to a high altitude desert, only to reach out to underprivileged students" (in en). *The Weekend Leader*. .
5. ↑  Ramesh, Rashmi (19 May 2018). "Take a break, opt for some 'me-time': Brilliant options to make solo travel a dream". *The Economic Times*. .
{\displaystyle l} -கோட்டிலிருந்து, புள்ளி -{\displaystyle P} வரை, முறையே 2 செமீ,4 செமீ, 6 செமீ, 8 செமீ தூரமுள்ள இயங்குவரைகளின் தொகுப்பு. இந்த வளைவரைகள் நிக்கோமிடிசின் சங்குருவில்(Conchoid of Nichomedes) பாதி.
வடிவவியலில் **இயங்குவரை**(*locus*) அல்லது நியமப்பாதை என்பது, பொதுவான பண்புடைய புள்ளிகளின் தொகுப்பாகும். ஒரு தளத்தில் அமையும் வட்டத்தின் மீது உள்ள புள்ளிகள் எல்லாம் வட்ட மையத்திலிருந்து மாறாத தூரத்தில் அமைகின்றன என்ற பொதுப் பண்பினைக் கொண்டுள்ளன. எனவே வட்டம் இயங்குவரைக்கு ஒரு நல்ல எடுத்துக்காட்டாககும்.

இயங்குவரையை வேறொரு வகையாகவும் வரையறுக்கலாம். தரப்பட்ட ஒரு குறிப்பிட்ட நிபந்தனையை/நிபந்தனைகளைப் பூர்த்தி செய்யும் வகையில் இயங்குகின்ற ஒரு புள்ளியின் பாதையாகவும், இயங்குவரையை வரையறுக்கலாம். இக்கண்ணோட்டத்தில், தரப்பட்ட ஒரு புள்ளியிலிருந்து மாறாத தூரத்திலேயே உள்ளவாறு இயங்கும் புள்ளியின் பாதையாக வட்டத்தை வரையறுக்கலாம்.

இயங்குவரைக்குரிய, ஆங்கிலப் பதமான *locus* என்பது லத்தீன் மொழியில் *இடம்* என்ற அர்த்தமுடைய சொல்லாகும். இதன் பன்மையைக் குறிக்கும் சொல் *loci* ஆகும்.

மெய்ப்புனை இயக்கவியலில்(complex dynamics) பயன்படுத்தப்படுபவை:

* இருகிளை இயங்குவரை(Bifurcation locus)
* இணப்புடை இயங்குவரை(Connectedness locus)

இயங்குவரைகளைகளின் நிறுவல்கள்
----------------------------

பொதுவாக, ஒரு குறிப்பிட்ட வளைவரை இயங்குவரையாகும் என்பதன் நிறுவலில் இரு பகுதிகள் உள்ளன. 

* முதல் பகுதி, அந்த வளைவரையின் மேல் அமையும் ஒவ்வொரு புள்ளியும் இயங்குவரைக்கான நிபந்தனையை நிறைவு செய்கிறது என்பதை மெய்ப்பித்தலாகும்.
* இரண்டாவது பகுதி, அந்த நிபந்தனையை நிறைவு செய்யும் ஒவ்வொரு புள்ளியும் இயங்குவரையைக் குறிக்கும் வளைவரை மீது அமையும் என்பதை மெய்ப்பித்தலாகும்.

எடுத்துக்காட்டு:
தரப்பட்ட இரு புள்ளிகளிலிருந்து சம தூரத்தில் உள்ள புள்ளிகளின் இயங்குவரை, அந்த இரு புள்ளிகளை இணைக்கும் கோட்டுத்துண்டின் நடுக் குத்துக்கோடாகும்(perpendicular bisector) என்பதை நிறுவ,

* அந்த இரு புள்ளிகளிலிருந்து சமதூரத்தில் உள்ள புள்ளிகள் அனைத்தும் அதன் நடுக்குத்துக் கோட்டின் மீது அமையும் என்றும்;
* இயங்குவரைக் கோட்டின் மீது அமையும் புள்ளிகள் அனைத்தும் தரப்பட்ட இரு புள்ளிகளிலிருந்து சம தூரத்தில் அமையும் என்றும் மெய்ப்பிக்க வேண்டும்.

மேற்கோள்கள்
-----------

* Robert Clarke James, Glenn James: *Mathematics Dictionary*. Springer 1992, ISBN 9780412990410, p. 255 (கூகுள் புத்தகங்களில் *restricted online copy*)
* ஆல்பிரட் நார்த் வொய்ட்ஹெட்: *An Introduction to Mathematics*. BiblioBazaar LLC 2009 (reprint), ISBN 9781103197842, pp. 121 (கூகுள் புத்தகங்களில் *restricted online copy*)
* George Wentworth: *Junior High School Mathematics: Book III*. BiblioBazaar LLC 2009 (reprint), ISBN 9781103152360, pp. 265 (கூகுள் புத்தகங்களில் *restricted online copy*)
**வளைந்த அலகுச் சிலம்பன்கள்** (*Scimitar babbler*) என்பன குருவி வரிசையில் பழைய உலக சிலம்பன்களின் பெரிய குடும்பமாகும். இவை *பொமடோர்கினசு* மற்றும் *ஜபோய்லியா* பேரினங்களின் கீழ் வகைப்படுத்தப்பட்டுள்ள பறவைகளாகும். இவை வெப்பமண்டல ஆசியா பறவைகள். அதிக எண்ணிக்கையிலான இந்தப் பறவையினங்கள் இமயமலை மலைப் பகுதிகளில் வாழ்கின்றன.

விளக்கம்
--------

வளைந்த அலகுச் சிலம்பன்கள் மென்மையான பஞ்சுபோன்ற இறகுகளைக் கொண்டவை. இவை வலுவான கால்களுடன் நடுத்தர அளவிலான, நெகிழ்-வால் நிலப் பறவைகளாகும். இந்தப் பறவைகள் குழுவாக வாழக்கூடியன, இடம்பெயர்வதில்லை. மேலும் பெரும்பாலான இனங்கள் குறுகிய வட்டமான இறக்கைகளுடன் பலவீனமான பறக்கும் தன்மையுடன் காணப்படும்.

வளைந்த அலகுச் சிலம்பன்கள் நீண்ட கீழ்நோக்கி வளைந்த அலகுகளைக் கொண்டுள்ளன. அவை இலைக் குப்பைகளைக் கிளறி உணவு உண்ணப் பயன்படுகின்றன. வளைந்த அல்குகளைக் கொண்டதன் மூலம் இப்பறவைகள் இப்பெயரினைப் பெற்றன. இவை பொதுவாக நீண்ட வாலுடன், மேலே அடர் பழுப்பு மற்றும் கீழே வெள்ளை அல்லது ஆரஞ்சு-பழுப்பு வண்ணத்துடன் ஈர்க்கும் தலை வடிவங்களுடன், கண்ணின் வழியாக ஒரு அகன்ற கறுப்புப் பட்டையுடன், மேலேயும் கீழேயும் வெள்ளை நிறத்துடன் காணப்படும்.

வாழிடம்
-------

பெரும்பாலான வளைந்த அலகுச் சிலம்பன்கள் காட்டில் வாழும் இனங்களாகும். இவை விரும்பும் அடர்ந்த தாவரங்களில் அவதானிப்பது கடினம். ஆனால் மற்ற சிலம்பன்களைப் போலவே இவையும் சத்தமிடும் பறவைகளாகும். 

மற்ற சிலம்பன்கள் இனங்களைப் போலவே, இவை குழுக்களாக அடிக்கடி காணப்படும். மேலும் இந்திய வளைந்த அலகுச் சிலம்பன்கள் பெரும்பாலும் வெப்பமண்டல ஆசிய மழைக்காடு காடுகளில் காணப்படும்.

பேரினங்கள்:

* *பொமடோதோரிங்கசு* - 15 இனங்கள்
* *ஜாபோலெயா* - 2 இனங்கள்

மேற்கோள்கள்
-----------

1. ↑  "Indian Scimitar-Babbler - eBird". *ebird.org* (ஆங்கிலம்). 2022-08-07 அன்று பார்க்கப்பட்டது.
2. ↑  "ADW: Pomatorhinus: CLASSIFICATION". *animaldiversity.org*. 2022-08-07 அன்று பார்க்கப்பட்டது.
3. ↑  "ADW: Jabouilleia: CLASSIFICATION". *animaldiversity.org*. 2022-08-07 அன்று பார்க்கப்பட்டது.
மகாவீர் பந்தாரா (மகாவீர் லீவி) என்று அழைக்கப்படும் **சுசுரி அணை** (*Susri Dam*) இந்தியாவின் மகாராட்டிரா மாநிலத்தில் நந்துர்பார் மாவட்டத்தின் ஷாஹாதாவின் வடக்கே 7 கிலோமீட்டர்கள் (4.3 mi) தொலைவில் உள்ளது. சுசுரி அணை நீரைத் திசைதிருப்பும் நோக்கில் கட்டப்பட்ட அணையாகும்.

சுசுரி ஆறு கோமாய் நதியின் வடியாறாகும். இரண்டு ஆறுகளும் சாத்பூரா மலைத்தொடரில் உருவாகின்றன. சகாடாவிற்கு வடக்கே 7 கி.மீ. தொலைவில் தாரா பேட்டை அருகே இரண்டு ஆறுகளும் 200 முதல் 500 மீட்டருக்கு அருகருகே பயணிக்கின்றன. சுமார் 10 ஆண்டுகளுக்கு முன்பு பொறியாளர்கள் கரையினை சுசுரி ஆற்றின் நீர் பாதையைத் தடுக்க கட்டினர். கோமாய் ஆற்றில் அதிகமாக வரும் ஆற்றின் நீர் சுசுரி ஆற்றில் வரும் வகையில் கட்டப்பட்டது. எனவே கோமாய் ஆற்றில் கட்டப்பட்ட சுசுரி அணை இப்பணியினைச் செய்கிறது. இது சுசுரி தடுப்பணையிலிருந்து 50–60 மீட்டர்கள் (160–200 அடி) தூரத்தில் உள்ளது. சுசுரி அணையில் உள்ள தண்ணீர் நீர்ப் பாசனத்திற்குப் பயன்படுத்தப்படுகிறது.

சுசுரி அணை அதிகாரப்பூர்வ பதிவில் 'மகாவீரர் பந்தாரா' என்று குறிப்பிடப்பட்டுள்ளது. பல நூற்றாண்டு பழமைவாயந்த மகாவீரர் சிற்பம் கோமை ஆற்றில் சுமார் 500 மீட்டர் தொலைவில் உள்ளதால் இப்பெயர் பெற்றது. பாண்டவ லெனி வளாகத்தில் உள்ள மகாவீரர் சிற்பத்திற்கு அருகில் சுசுரி அணை அலுவலகம் கட்டப்பட்டுள்ளது.

மேற்கோள்கள்
-----------

1. ↑  "The Gazetteers Department - DHULIA". Maharashtra.gov.in. 2010-12-09 அன்று பார்க்கப்பட்டது.
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
பல்ஜ் சண்டை |
| --- |
| 
**சண்டைக்கு முன்**

வியான்டென்  – 
கெஸ்டெர்நிக்
**ஆரம்ப ஜெர்மானிய தாக்குதல்**

லோஷீம் இடைவெளி – 
லான்சரெத் முகடு  – 
எல்சென்போர்ன் முகடு – 
மால்மெடி படுகொலை
**நேசநாட்டு எதிர்த்தாக்குதல்**

சென் வித் சண்டை – 
பாஸ்டோன் முற்றுகை
**ஜெர்மானிய எதிர்த்தாக்குதல்**

போடன்பிளாட் நடவடிக்கை – 
நார்ட்வின்ட் நடவடிக்கை
**பின்புலம்**

ஜெர்மானியப் படைப்பிரிவுகள் – 
நேசநாட்டுப் படைப்பிரிவுகள்
 |

**கெஸ்டெர்நிக் சண்டை** (*Battle of Kesternich*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பல்ஜ் சண்டையின் ஒரு பகுதியாகும். கெஸ்டெர்நிக் பெல்ஜிய எல்லைப் பகுதியில் அமைந்துள்ள ஒரு ஜெர்மானிய கிராமம். இது 1944-45 காலகட்டத்தில் மூன்று முறை கைமாறியது. 

கெஸ்டர்நிக் கிராமத்தில் 1944-45ல் இரு சண்டைகள் நடைபெற்றன. முதல் கெஸ்டர்நிக் சண்டை டிசம்பர் 1944ல் நடைபெற்றது. பல்ஜ் தாக்குதல் ஆரம்பிக்க இருநாட்களுக்கு முன்னால் (டிசம்பர் 14, 1944ல்) அமெரிக்க 78வது தரைப்படை டிவிசனின் படைப்பிரிவுகள் கெஸ்டெர்நிக் கிராமத்தைத் தாக்கின. இரு நாள் சண்டைக்குப் பிறகு கிராமம் அமெரிக்கர் வசமானது. இத்தாக்குதல் ஜெர்மானியர்களின் பல்ஜ் தாக்குதலுக்கான போர்த் திட்டத்துக்கு இடையூறாக இருந்ததால், உடனடியாக கெஸ்டர்நிக் கிராமத்தை மீண்டும் கைப்பற்றும் முயற்சியில் அவர்கள் இறங்கினர். டிசம்பர் 15ம் தேதி நடந்த பெரும் ஜெர்மானிய எதிர்த்தாக்குதலில் கிராமம் மீண்டும் ஜெர்மானியர் வசமானது. அடுத்த ஒரு வார காலத்துக்கு கிராமத்தைக் கைப்பற்ற இரு தரப்பினிடையே கடும் சண்டை நிகழ்ந்தது. இரு தரப்புக்கும் பெரும் உயிர்ச்சேதம் ஏற்பட்டாலும், அமெரிக்கர்களால் கிராமத்தைக் கைப்பற்ற முடியவில்லை. 

பல்ஜ் சண்டை நேச நாட்டு வெற்றியில் முடிவடைந்தபின் அமெரிக்கப்படைகள் மீண்டும் கெஸ்டர்நிக்கைக் கைப்பற்ற முயன்றன. ஜனவரி 30ம் தேதி தொடங்கிய அமெரிக்கத் தாக்குதல் மூன்று நாட்கள் நீடித்தது. பெப்ரவரி 2ம் தேதி ஜெர்மானியப் படைகள் முறியடிக்கப்பட்டு கிராமத்தை அமெரிக்கர்கள் கைப்பற்றினர். கெஸ்டர்நிக்குக்கான சண்டை பல்ஜ் சண்டையின் பகுதியாக மட்டுமல்லாமல் ஊர்ட்கென் காடு சண்டையின் பகுதியாகவும் கருதப்படுகிறது.
**இந்திரா காந்தி விளையாட்டரங்கம்** (*Indira Gandhi Stadium*) இந்தியாவின் இராசத்தான் மாநிலம் அல்வார் நகரத்தில் உள்ளது. பல்நோக்கு விளையாட்டு அரங்கமான இங்கு கால்பந்து , வளைகோல் பந்தாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1993 ஆம் ஆண்டு திசம்பர் மாதம் இராசத்தான் துடுப்பாட்ட அணி விதர்பா துடுப்பாட்ட அணியை எதிர்த்து விளையாடிய ரஞ்சிக் கோப்பை துடுப்பாட்டப் போட்டி இங்கு நடைபெற்றது. இதைத் தவிர மேலும் நான்கு முதல்தர துடுப்பாட்டப் போட்டிகள் இங்கு நடைபெற்றுள்ளன. கடைசியாக 1995/1996 ஆம் ஆண்டு ரஞ்சிக் கோப்பை போட்டியில் தெற்கு மண்டல துடுப்பாட்ட அணியும் மேற்கு மண்டல மண்டல துடுப்பாட்ட அணியும் இங்கு மோதின.

2012 ஆம் ஆண்டு அக்டோபர் மாதத்தில் 6,000 எண்ணிக்கைக்கும் மேற்பட்ட இளைஞர்கள் இராணுவ ஆட்சேர்ப்பு இயக்கத்தில் பங்கேற்றபோது அரங்கத்திற்குள் நுழைந்தனர். நான்கு மணி நேரம் இக்கூட்டத்தால் அரங்கு நிரம்பியிருந்தது.

மேற்கோள்கள்
-----------

1. ↑  Scorecard
2. ↑  Scorecard
3. ↑  Sharma, Rajendra (5 October 2012). "Mob at Army rally goes on the rampage in Alwar". *The Times of India*.. பார்த்த நாள்: 15 June 2018.

புற இணைப்புகள்
--------------

* wikimapia
* ESPNcricinfo
* CricketArchive
**சொக்டோ மொழி** முஸ்கோஜிய மொழிக் குடும்பத்தைச் சேர்ந்த ஒரு மொழியாகும். ஐக்கிய அமெரிக்காவின் தென்கிழக்குப் பகுதிகளில் வாழ்ந்த தொல்குடி அமெரிக்கரான சொக்டோ இனத்தவரின் சொந்த மொழி இதுவாகும். இம்மொழி இன்னொரு தொல்குடி அமெரிக்க மொழியான சிக்காசோவுக்கு மிகவும் நெருங்கியது ஆகும். சில மொழியியலாளர் இவ்விரு மொழிகளும் ஒரே மொழியின் இரண்டு வட்டார வழக்குகள் எனக் கருதுகின்றனர். எனினும் அண்மைக்கால ஆய்வுகளின் படி சொக்ட்டோ மொழி பேசுபவர்கள் சிக்காசோ மொழியைப் புரிந்து கொள்ள முடியாதவர்களாக இருப்பதாகக் காட்டுகின்றன. சொக்ட்டோ மொழியில் "ர்" ஒலி இல்லை.

வட்டார வழக்குகள்
----------------

சொக்டோ மொழியில் மூன்று வட்டார வழக்குகள் இனங்காணப்பட்டுள்ளன. அவை:

1. தென்கிழக்கு ஒக்லஹோமாவில் உள்ள சொக்ட்டோ தேசத்தில் பேசப்படும் மொழி.
2. ஒக்லஹோமாவைச் சேர்ந்த மிசிசிப்பி சொக்டோ.
3. மிசிசிப்பியின், பிலடெல்பியாவுக்கு அண்மையில் உள்ள மிசிசிப்பி சொக்டோ இந்தியக் குழு பேசும் மொழி.

என்பனவாகும். இவற்றுடன், புளோரிடாவிலுள்ள, தல்லஹாசி, லூசியானாவின் கோவாசாத்தி ஆகிய இடங்களிலும், டெக்சாஸ், கலிபோர்னியா ஆகிய இடங்களிலும் குறைந்த அளவில் இம்மொழி பேசுவோர் காணப்படுகின்றனர்.
உந்தீ பற
**உந்தி-பறத்தல்** தமிழக நாட்டுப்புறச் சிறுமியரின் விளையாட்டுகளில் ஒன்று.

உந்தி என்பது வயிற்றுக் கொப்புள். கொப்புள் பறக்கும்படி சுழல்வது உந்தி பறத்தல். உந்தி-பறத்தல் விளையாட்டை எட்டாம் நூற்றாண்டில் வாழ்ந்த மாணிக்கவாசகர் தன் திருவாசகத்தில் குறிப்பிடுகிறார். பாடிக்கொண்டே பறப்பது உந்தி-பறத்தல்.

இரண்டு சிறுமியர் ஒருவர் கையை மற்றொருவர் பிடித்துக்கொண்டும், கால்களால் ஒருவரை ஒருவர் உதைந்துகொண்டும் சுற்றுவது உந்திப்பறத்தல். கைகளைப் பிடிக்கும்போது வலக்கையை வலக்கையாலும், இடக்கையை இடக்கையாலும் எதிரெதிர் நின்று பிடித்துக்கொள்வர். இதனால் கைகள் பின்னலிட்டது போல் இருக்கும். பின்னர் வலப்புறமாகச் சிறிது நேரமும், இடப்புறமாகச் சிறிது நேரமும் சுழல்வர். இப்படிச் சுழலும்போது பாட்டுப் பாடிக்கொண்டே சுழல்வர்.

திருவாசகப் பாடல்
----------------

திருவாசத்தில் திருவுந்தியார் என்னும் தலைப்பில் உந்தி பறத்தலின் விளையாட்டுப் பாடல்கள் 19 உள்ளன. அவற்றுள் ஒன்று இந்தப் பாடல். இது முதல் பாடல்.

வளைந்தது வில்லு விளைந்தது பூசல்
உளைந்தன முப்புறம் உந்தீ பற
ஒருங்குடன் வெந்தவாறு உந்தீ பற
முதல் இரண்டு அடிகளை ஒரு சிறுமி பாடுகிறாள். மூன்றாம் அடியை மற்றொரு சிறுமி பாடுகிறாள்.

சிவபெருமானின் வில் வளைந்தது. அதனால் பூசல் நேர்ந்தது. விளைவு முப்புறம் தீப்பற்றி எறிந்த்து. – இந்தச் செய்தியை ஒருத்தி பாடுகிறாள். முப்புறமும் ஒன்றுசேர்ந்து வேவது போல் உந்தி பறக்கும்படி சுழல் – இப்படி அடுத்தவள் சொல்கிறாள். இருவரும் சேர்ந்து சுழல்கின்றனர்.

ராட்டு-பூட்டு
-------------

ராட்டு பூட்டி விளையாட்டு
இந்த விளையாட்டு அண்மைக் காலம் வரையில் ராட்டு-பூட்டு என்னும் பெயருடன் விளையாடப்பட்டு-வந்தது. இராட்டினம் பூட்டியது போல் சுழலும் ஆட்டத்தை ராட்டு-பூட்டு என்றனர். ராட்டு பூட்டு விளையாட்டில் மற்றொரு வகையும் உண்டு. படத்தில் உள்ளது போல் ஒருவரோடொருவர் தோளில் கைகளைக் கோத்துக்கொண்டு சொழல்வர். இது உந்தி பறத்தல் அன்று.

பிஸ்ஸாலே பறத்தல்
----------------

இரண்டு பேர் ஆட்டம் இது. ஒருவர் மற்றொருவர் கைகளைப் பிடித்துக்கொள்வார். இருவரும் தம் கால்களால் மற்றவர் கால்களில் உதைந்துகொள்வர். வட்டமாகச் சுற்றுவர்.

மேலும் பார்க்கலாம்
------------------

* தமிழர் விளையாட்டுகள் (அண்மைய காலம்)
* கரகர வண்டி

அடிக்குறிப்பு
-------------

1. ↑  இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
**உலோச்சனார்** சங்க கால சமணப் புலவர்களில் ஒருவர். சங்கநூல்களில் இவரது பாடல்கள் 35 உள்ளன. அவற்றில் புறத்திணைப் பாடல்கள் மூன்று. பிற அகத்திணைப் பாடல்கள். பாடல் தொகை வரிசையில் இவருக்கு11ஆம் இடம்

புறத்திணைப் பாடல்கள்
--------------------

இராசசூயம் வேட்ட பெருநற்கிள்ளி 
உலோச்சனார் தன் கிணையை முழக்கிக்கொண்டு சென்றபோது இந்தச் சோழன் புலவரைத் தானே அழைத்துச் சென்று பொன்னும் மணியும் முத்தும் பரிசில்களாக வழங்கினான். பருகத் தசும்பு \சுவைநீர் நல்கினான். அதனால் புலவர் கிள்ளியை வாழ்த்தினார்.

அறநெஞ்சத்தோன்
பிறர்க்கு உவமம் தான் அல்லது தனக்கு உவமம் பிறர் இல்லாதவன்
எனப் புகழ்ந்துள்ளார்

உண்டாட்டுத் துறைப் பாடல் 
காரைப்பழம் தின்ற காளை ஒருவன் கை ஈரம் காயுமுன் போருக்கு எழுந்துவிட்டான். அவனோடு உண்டு மகிழுங்கள் – என்கின்றனர் மக்கள்
எருமை மறம் என்னும் துறைப்பாடல் 
நீலக் கச்சை, பூவார் ஆடை, பீலிக் கண்ணி கொண்ட மறவன் போரிடுகையில் தன் கையிலிருந்த வேலை பகைவர் யானைமீது பாய்ச்சிவிட்டு, பகைவர் வாளைத் தன் செஞ்சில் தாங்கிப் போராடுகிறானே என மக்கள் வியக்கின்றர்.

அகத்திணைப் பாடல்கள்
-------------------

இவர் பாடிய அகத்திணைப் பாடல்கள் 32-ல் 31 பாடல்கள் நெய்தல் திணைப் பாடல்கள். ஒன்றுமட்டும் குறிஞ்சித்திணை. அவற்றில் கூறப்படும் செய்திகளில் சில

பழக்க வழக்கம்
* நன்னான்கு (8 அல்லது 16) குதிரை பூட்டிய தேரில் ஒருவன் சென்றான்.
* மூக்கின் உச்சியில் விரல் வைத்துக்கொண்டு தலைவியின் கள்ளக்காதல் பற்றிப் பேசுவர்
* குறிஞ்சிக் குறவர் மரத்தில் உரித்த நாரால் செய்த ஆடை உடுத்தியிருப்பர்.

விளையாட்டு
* பரதவர் மகளிர் தம் வீட்டில் இருந்துகொண்டு இரவில் கழியில் மீன் பிடிக்கும் திமில் விளக்குகளை எண்ணுவர்.
* உப்புக்குவியல் முகட்டில் ஏறி நின்றுகொண்டு மகளிர் திமில் விளக்குகளை எண்ணுவர்.
* ஓரை விளையாடிய மகளிர் நீர் வடியும் கூந்தலோடு மாலையில் வீடு திரும்புவர்.
* மகளிர் வளையலை ஆட்டியும், சிலம்பு ஒலிக்க நடந்தும் நண்டோடு விளையாடுவர்
* நுளையர் மகளிர் விளையாட்டுகள்

காயும் மீனைக் கவரும் பறவைகளை ஓட்டல்
புன்னை மர நிழலில் நடை பயிலல்
நண்டு வளையைக் கிண்டி விளையாடுதல்
ஞாழல் மரத்தில் தாழைநார்க்கயிற்று ஊசல் கட்டி ஆடுதல்
மணலில் வீடு கட்டிக்கொண்டு குரவை ஆடுதல்
கடலாடுதல்
தழையாடை செய்து உடுத்திக்கொள்ளுதல்
* குதிரைப் பந்து – "பரியுடை வயங்கு தாள் பந்தின் தாவ"

வரலாற்றுச் செய்திகள்
* நற்றேர்ப் பெரியன் என்பவன் புறந்தை அரசன்.
* பொறையாறு என்னும் நிலப்பகுதியைப் பெரியன் என்பவன் ஆண்டுவந்தான்.

உவமை
* சூடாத மாலை போல அவள் வாடிப்போனாள்.

அரிய தொடர்கள்
-------------

* "கடுவெயில் கொதித்த கல்விளை உப்பு"
* "உவர்விளை உப்பின் உழா உழவர்"
* "இருங்கழிச் செறுவின் வெள்ளுப்பு விளையும்"
* "வானம் வேண்டா விழவின் எம் கானல்"
* "தணப்பு அருங் காமம் தண்டியோர்"

அடிக்குறிப்புகள்
----------------

1. ↑  புறம் 377
2. ↑  புறம் 258
3. ↑  புறம் 274
4. ↑  அகம் 400
5. ↑  நற்றிணை 149
6. ↑  நற்றிணை 64
7. ↑  நற்றிணை 392
8. ↑  அகம் 190
9. ↑  நற்றிணை 398
10. ↑  நற்றிணை 363
11. ↑  அகம் 20
12. ↑  நற்றிணை 249
13. ↑  அகம் 100
14. ↑  நற்றிணை 131
15. ↑  நற்றிணை 11
16. ↑  நற்றிணை 354
17. ↑  நற்றிணை 331
18. ↑  நற்றிணை 311
19. ↑  நற்றிணை 284
20. ↑  குறுந்தொகை 177
அல்ஹிலால் முதலாம் இதழில் தோற்றம் 1980
**அல்ஹிலால்**, இலங்கையில், கண்டி மாவட்டத்தில் கட்டுகாஸ்தோட்டை எனுமிடத்திலிருந்து மாதம் இருமுறை வெளிவந்த சிற்றிதழாகும். அல்ஹிலால் எனும் அரபுப் பதம் இளம்பிறை எனும் கருத்தைத்தரும்.

வெளியீடு
--------

அகில இலங்கை இஸ்லாமிய காங்கிரஸ், கட்டுகாஸ்தோட்டை, கலகெதரை வீதியை இச்சஞ்சிகை முகவரியாகக் கொண்டிருந்தது.

#### ஆசிரியர்

* புன்னியாமீன்

#### பணிக்கூற்று

* ஈழத்து முஸ்லிம்களின் உரிமைக்குரல்.

#### முதல் இதழ்

நவம்பர் 15 1980. இஸ்லாமிய வருடம் ஹிஜ்ரி 1401ல் வெளிவந்துள்ளது.

நோக்கம்
-------

இச்சஞ்சிகை அரபுப் பெயரைக் கொண்டிருந்தபோதிலும்கூட, இலங்கை முஸ்லிம்களின் சமூகப் பிரச்சினையை கருத்திற்கொண்டே வெளிவந்துள்ளது. இதனை பத்திரிகையாசிரியர் முதலாவது இதழில் பின்வருமாறு குறிப்பிட்டுள்ளார்.


|  |  |  |
| --- | --- | --- |
| "| **Script error: No such module "Trim quotes".** | "|

உள்ளடக்கம்
----------

இச்சஞ்சிகை இலங்கை முஸ்லிம்களின் கல்வி நிலை குறித்து கூடிய அக்கறை காட்டியுள்ளது. குறிப்பாக இலங்கையின் முஸ்லிம் சமூகத்துக்கு கல்வியில் இழைக்கப்படக்கூடிய அநீதிகளுக்காக வேண்டி குரல்கொடுத்து வந்துள்ளது. அத்துடன், முஸ்லிம்களின் சமூகப் பிரச்சினைகள், அரசாங்கத்தால் முஸ்லிம்களுக்கு இழைக்கப்படும் அநீதிகள் சமூக ரீதியில் முஸ்லிம்களின் பாதிப்புகள் போன்ற இன்னோரன்ன விடயங்களை இது உள்ளடக்கியிருந்தது.

அரபுலக அரசியல்
--------------

இச்சஞ்சிகையில் கடலுக்கப்பாலிருந்து எனும் தலைப்பில் அரபுலக அரசியல் நிலைகளும், உலக அரசியல் நிலைகளும் இரண்டு பக்கங்களில் இணைக்கப்பட்டிருந்ததுடன், அரபுலக நாடுகளின் அறிமுகமும் இடம்பெற்றிருந்தது. இச்சஞ்சிகையில் இடம்பெற்றிருந்த பல கட்டுரைகள் தமிழர் விடுதலைக் கூட்டணியினரின் உதயசூரியன் உட்பட பல இதழ்களில் மறுபிரசுரம் செய்யப்பட்டன.

அரசியல் நெருக்கடி
-----------------

இச்சஞ்சிகை வெளிவரத் தொடங்கியதும் பல அரசியல் நெருக்கடிகளுக்கு உட்பட்டுள்ளது. இதனால் 14வது இதழுடன் இச்சஞ்சிகை நிறுத்தப்பட்டுள்ளது.
ஒரு அசையும் பொருளின் **உந்தம்** (*momentum*) என்பது, மரபு இயக்கவியலில் (classical mechanics) அதன் திணிவு (mass) (m) , மற்றும் அதன் வேகம் ({\displaystyle \mathbf {v} }) ஆகிய இரண்டின் பெருக்குத் தொகையென வரையறுக்கப்படுகிறது. உந்தம் என்பது பருமனும் (magnitude) திசையும் (direction) கொண்ட ஒரு காவிக்கணியம் (vector quantity) ஆகும். இந்த வரவிலக்கணம் நேர்கோட்டில் இயங்கும் துணிக்கைகளுக்கு மட்டுமே பொருந்தும். இதனால் இதனை நேரியக்க உந்தம் (linear momentum) அல்லது பெயர்வியக்க உந்தம் (translational momentum) என்றும் அழைப்பதுண்டு.

உந்தத்தை ({\displaystyle \mathbf {p} }) என்று குறித்தால்,
{\displaystyle \mathbf {p} =m\mathbf {v} } ஆகும்.

உந்தம் = திணிவு X வேகம்

மேலும் புறவிசைகளின் தலையீடு இல்லாமல் தனிமைப்படுத்தப் பட்ட ஒரு தொகுதியின் மொத்த உந்தம் காக்கப்படுகின்றது. அதாவது அந்த தொகுதியினுள் நடக்கும் இயக்க மாற்றங்கள் அந்தத் தொகுதியின் மொத்த உந்தத்துக்கு குந்தகம் விளைவிப்பதிலை. இதனை உந்தக்காப்பு விதி என்று அழைப்போம்.

எடுத்துக்காட்டு
---------------

நொடிக்கு 10 m வேகத்தில் செல்லும் 10 kg திணிவு கொண்ட ஒரு பொருள் கொண்டிருக்கும் உந்தம் 10 x 10 = 100 Kgm/s ஆகும். இதே பொருள் நொடிக்கு 20 m வேகத்துடன் செல்லுமானால், அது இரு மடங்கு உந்தம் கொண்டிருக்கும். உந்தம் என்பதைக் கருத்தளவில் இரு விதமாக எண்ணலாம். ஒரு குறிப்பிட்ட உந்தம் கொண்ட ஒரு பொருளானது வேறு ஒரு பொருள் மீது மோதினால் எவ்வளவு தாக்கம் ஏற்படுத்தும் என்றோ, அல்லது ஓர் உந்தம் கொண்ட பொருளை நிறுத்துவது எவ்வளவு கடினம் என்றோ காட்டும் ஓர் அளவு என்றோ கொள்ளலாம். இந்த உந்தம் என்னும் கருத்தை ஐரோப்பாவில் உள்ள பல அறிஞர்கள் எண்ணிக் குறித்து உள்ளனர். பிரெஞ்ச் அறிவியல் அறிஞர் ரெனே டேக்கார்ட்டு (René Descartes) அவர்கள் இந்த திணிவு-வேகப் பெருக்கத்தை குறிக்கும் உந்தத்தை *நகர்ச்சியின் அடிப்படை விசை* என்று குறித்தார்  கோடி குரூசே (Codi Kruse) அவர்கள் தன்னுடைய "இரு புதிய அறிவியல்கள்" ( Two New Sciences ) என்னும் நூலில் இயக்க ஊக்கம் ("impeto") என்னும் இத்தாலிய மொழிச் சொல்லால் குறித்தார். ஐசாக் நியூட்டன், இலத்தீன் மொழியில் "மோட்டஸ்" ("motus"). இதனைத்தான் இங்கு உந்தம் என்று குறிப்பிடுகிறோம்.

நியூட்டனின் இரண்டாம் இயக்கவிதிக்கும் உந்தத்திற்கும் உள்ள தொடர்பு
----------------------------------------------------------------

நியூட்டோனிய விதிகளில் குறிப்பிடப்படும் விசை (**F**) என்பது உண்மையில் உந்த மாற்று வீதம் (rate of change of momentum) ஆகும்.

{\displaystyle \mathbf {F} ={\mathrm {d} \mathbf {p} \over \mathrm {d} t}} 1 N =10 kg

திணிவு (m), மாறிலியாக (constant) இருப்பின், இவ்விளக்கம் நியூட்டனின் இரண்டாம் இயக்க விதியைத் துல்லியமாய் விளக்குகின்றது. {\displaystyle \mathbf {F} =m\mathbf {a} }. இதில் {\displaystyle \mathbf {a} } என்பது வேக வளர்ச்சி வீதமாகிய ஆர்முடுகல் (acceleration) ஆகும்.

ஆகவே வேகம் மாறாதிருக்குமானால் அப்பொருள் மீது விசைகள் ஏதும் உஞற்றப்படவில்லை என வெளிப்படையாகிறது கீழ்வரும் சமன்பாட்டில் இருந்து.

{\displaystyle \mathbf {F} ={\mathrm {d} \mathbf {p} \over \mathrm {d} t}=\ m\mathbf {a} =0}

மேற்கோள்களும் குறிப்புகளும்
---------------------------

1. ↑  René Descartes referred to mass times velocity as the fundamental force of motion